রিচার্ড এলিসন
রিচার্ড মার্ক এলিসন (ইংরেজি: Richard Ellison; জন্ম: ২১ সেপ্টেম্বর, ১৯৫৯) কেন্টের উইলসবোরা এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। ১৯৮৪ থেকে ১৯৮৬ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্টের প্রতিনিধিত্ব করেছেন। দলে তিনি মূলতঃ ডানহাতি মিডিয়াম-ফাস্ট বোলিং করতেন। এছাড়াও, নিচেরসারিতে বামহাতে ব্যাটিং করতেন ‘এলি’ ডাকনামে পরিচিত রিচার্ড এলিসন।